Title: พระราชกฤษฎีกา กำหนดเขตที่ดินที่จะทำการสำรวจเพื่อการวางและจัดทำผังเมืองรวม ในท้องที่ตำบลหลุมดิน ตำบลโคกหม้อ ตำบลพงสวาย ตำบลเจดีย์หัก ตำบลหน้าเมือง ตำบลหน้าไร่ ตำบลคุ้งกระถิน ตำบลดอนตะโก และตำบลคูบัว อำเภอเมืองราชบุรี จังหวัดราชบุรี พ.ศ. 2527

พระราชกฤษฎีกา

พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลหลุมดิน
ตำบลโคกหม้อ ตำบลพงสวาย ตำบลเจดีย์หัก
ตำบลหน้าเมือง ตำบลหน้าไร่
ตำบลคุ้งกระถิน ตำบลดอนตะโก
และตำบลคูบัว
อำเภอเมืองราชบุรี จังหวัดราชบุรี
พ.ศ. ๒๕๒๗

ภูมิพลอดุลยเดช ป.ร.
ให้ไว้ ณ วันที่ ๒๓ ธันวาคม
พ.ศ. ๒๕๒๗
เป็นปีที่ ๓๙
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลหลุมดิน ตำบลโคกหม้อ ตำบลพงสวาย ตำบลเจดีย์หัก ตำบลหน้าเมือง
ตำบลบ้านไร่ ตำบลคุ้งกระถิน ตำบลดอนตะโก และตำบลคูบัว อำเภอเมืองราชบุรี
จังหวัดราชบุรี เพื่อใช้เป็นแนวทางในการพัฒนาและบำรุงรักษาทรัพยากรธรรมชาติ
ภูมิประเทศที่งดงาม และสภาพแวดล้อม

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลหลุมดิน ตำบลโคกหม้อ ตำบลพงสวาย ตำบลเจดีย์หัก ตำบลหน้าเมือง
ตำบลบ้านไร่ ตำบลคุ้งกระถิน ตำบลดอนตะโก และตำบลคูบัว อำเภอเมืองราชบุรี
จังหวัดราชบุรี พ.ศ. ๒๕๒๗

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
พระราชกฤษฎีกานี้ให้มีอายุห้าปี

มาตรา ๔ 
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕ 
เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้อยู่ในท้องที่ตำบลหลุมดิน
ตำบลโคกหม้อ ตำบลพงสวาย ตำบลเจดีย์หัก ตำบลหน้าเมือง ตำบลบ้านไร่ ตำบลคุ้งกระถิน
ตำบลดอนตะโก และตำบลคูบัว อำเภอเมืองราชบุรี จังหวัดราชบุรี
ภายในแนวเขตตามแผนที่ท้ายพระราชกฤษฎีกานี้

มาตรา ๖ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พลเอก ป.  ติณสูลานนท์
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลหลุมดิน
ตำบลโคกหม้อ ตำบลพงสวาย ตำบลเจดีย์หัก ตำบลหน้าเมือง ตำบลหน้าไร่ ตำบลคุ้งกระถิน
ตำบลดอนตะโก และตำบลคูบัว อำเภอเมืองราชบุรี จังหวัดราชบุรี พ.ศ. ๒๕๒๗

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐบาลมีนโยบายที่จะพัฒนาจังหวัดราชบุรี
ให้เป็นศูนย์กลางการพัฒนาอุตสาหกรรมและเพิ่มความสามารถในการให้บริการแก่กิจกรรมด้านต่างๆ
ของภาคตะวันตก สมควรวางและจัดทำผังเมืองรวม
เพื่อใช้เป็นแนวทางในการพัฒนาด้านการใช้ประโยชน์ในทรัพย์สิน การคมนาคมและการขนส่ง
การสาธารณูปโภค บริการสาธารณะ และสภาพแวดล้อม
โดยคำนึงถึงการบำรุงรักษาทรัพยากรธรรมชาติ
ภูมิประเทศที่งดงามหรือมีคุณค่าในทางธรรมชาติ ดังนั้น
เพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว  จึงจำเป็นต้องตราพระราชกฤษกานี้ขี้น

ดลธี/พิมพ์
๑๘ ตุลาคม ๒๕๕๐
ฐิติพงษ์/ตรวจ
๑๓ พฤศจิกายน ๒๕๕๐

วิภา/ปรับปรุง
๓ สิงหาคม ๒๕๕๘

[๑] ราชกิจจานุเบกษา
เล่ม ๑๐๑/ตอนที่ ๑๙๖/ฉบับพิเศษ หน้า ๘/๒๘ ธันวาคม ๒๕๒๗